Diari Oficial de la Generalitat Valenciana


Sumari del DOGV 9638, del 13-07-2023 (2023/7251)

RESOLUCIÓ de 23 de juny de 2023, de la directora general de personal Docent per la qual, en execució de sentència, s'inclou a una aspirant en la llista de persones seleccionades en el procediment convocat per Ordre 14/2018, de 30 d'abril, de la Conselleria d'Educació, Cultura i Esport, d'accés als cossos de catedràtics d'Ensenyament Secundari i catedràtics d'Escoles Oficials d'Idiomes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7251


Data del document
:   23-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * concurs administratiu

RESOLUCIÓ de 23 de juny de 2023, de la directora general de personal Docent per la qual, en execució de sentència, s'inclou a una aspirant en la llista de persones seleccionades en el procediment convocat per Ordre 14/2018, de 30 d'abril, de la Conselleria d'Educació, Cultura i Esport, d'accés als cossos de catedràtics d'Ensenyament Secundari i catedràtics d'Escoles Oficials d'Idiomes. [2023/7251]  
  
Per Ordre 14/2018, de 30 d'abril, de la Conselleria d'Educació, Cultura i Esport (DOGV 8285), es va convocar procediment d'accés als cossos de catedràtics d'Ensenyament Secundari i catedràtics d'Escoles Oficials d'Idiomes, al qual va participar Olga Femenía Millet, davant el tribunal V1 en l'especialitat d'Economia.  
Interposat per la interessada recurs contenciós administratiu davant el Jutjat Contenciós Administratiu núm. 5 de València, aquest va dictar la sentència núm. 37/2023, de data 6 de febrer de 2023, que va esdevindre ferm segons diligència la d'ordenació de 10 de març de 2023, i en la resolució de la qual afirma:  
«És procedent estimar parcialment en el recurs contenciós administratiu interposat per Olga Femenía Millet contra la resolució de 6 d'abril de 2022, desestimatòria del recurs d'alçada interposat per la recurrent contra la llista definitiva d'aspirants que superaven el procediment selectiu en el marc de l'Ordre 14/2018, de 30 d'abril, de la Conselleria d'Educació, Investigació, Cultura i Esport, retrotraient el procés selectiu al moment de la qualificació dels mèrits perquè amb caràcter general es valore a tots els aspirants de l'especialitat d'economia la coordinació de projectes, seminaris i grups de treball i se'ls reconega la puntuació que corresponga.»  
Remés l'expedient al tribunal V1 d'Economia perquè donara compliment a la sentència citada, amb data de 6 de juny de 2023 va entregar l'acta en la qual es procedeix a la rebaremació en l'apartat 3.2.c del barem en el sentit establit en la sentència i, de les rebaremacions procedents realitzades, només resulta seleccionada la senyora Femenía Millet.  
  
En virtut d'allò que s'ha exposat, resolc:  
  
Primer  
En execució de la sentència núm. 37/2023 del Jutjat Contenciós Administratiu núm. 5 de València, modificar la llista de persones aspirants que han superat el procediment selectiu d'accés al cos de catedràtics d'Ensenyament Secundari convocat per l'Ordre 14/2018, en el sentit d'incloure en la mateixa a Olga Femenía Millet, per l'especialitat d'Economia, amb una nota de 7,8832 punts.  
  
Segon  
Elevar al Ministeri d'Educació i Formació Professional la corresponent proposta de nomenament d'Olga Femenía Millet com a funcionària de carrera del citat cos i especialitat, amb efectes econòmics i administratius d'1 de setembre de 2022, segons preveu la Resolució de 22 de maig de 2022, de la Direcció General de Centres i Personal Docent (DOGV 9355, 6 de juny).  
  
Tercer  
De conformitat amb allò que es preveu en la base 10 de la convocatòria, les persones que accedisquen per aquest procediment estaran exemptes de la realització de la fase de pràctiques i, en cas que s'haja accedit per la mateixa especialitat que estiguera exercint en el moment de la resolució del present procediment, el personal funcionari romandrà com a catedràtic en la mateixa destinació que ocupava en el cos de procedència, sempre que aquesta destinació siga del mateix àmbit de l'administració educativa convocant.  
  
En cas que s'haja accedit per una especialitat diferent de la qual estiguera exercint en el moment de la resolució del present procediment, l'accés al cos de catedràtics serà efectiu quan obtinga una vacant segons els procediments de provisió de llocs reglamentaris, excepte en el cas que hi haja vacant de l'especialitat en el mateix centre.  
Contra la present resolució podrà promoure's, per les parts legitimades, incident d'execució de sentència davant el Jutjat contenciós administratiu núm. 5 de València, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 23 de juny de 2023.- La directora general de Personal Docent: M. Ángeles Herranz Ábalos.